Bilister i Limfjordstunnelen måtte lørdag middag væbne sig med tålmodighed, da trafikken stod næsten stille i sydgående retning. En personbil var havareret i tunnelen, og det betød, at vognbanen var spærret og andre trafikanter måtte køre forsigtigt forbi med nedsat hastighed. Ifølge Nordjyllands Politi blev det havarerede køretøj fjernet efter cirka 30 minutter. Alligevel fortsatte trafikudfordringerne i tunnelen en times tid efterfølgende. Trafikken er lørdag eftermiddag normaliseret igen.

Referat:
Et havareret køretøj skabte trafikale udfordringer i tunnelen.